Τεύκρος Μιχαηλίδης

O Τεύκρος – Κωνσταντίνος  Μιχαηλίδης (22 Μαΐου 1954) είναι Κύπριος μαθηματικός και συγγραφέας.

Βιογραφία

Γεννήθηκε στην Αθήνα το 1954. Γονείς του ήταν ο δημοσιογράφος Ανδρέας Μιχαηλίδης  - Χάννας και η μαθηματικός Ελένη Ρώσσου - Μιχαηλίδου. Είναι παντρεμένος με την Πηγή Πλατανιώτου και έχει δύο παιδιά.

Σπούδασε μαθηματικά στο Πανεπιστήμιο Πιερ και Μαρί Κιουρί (:fr:Université Pierre et Marie Curie), στο Παρίσι, απ’ όπου έλαβε, το 1980, το διδακτορικό του στην Αλγεβρική Θεωρία Αριθμών. Την εξεταστική επιτροπή της διατριβής του αποτέλεσαν οι καθηγητές Marc Krasner, Claude Chevalley και François Aribaud. Από το 1981, διδάσκει μαθηματικά στη Μέση Εκπαίδευση.

Παράλληλα με την επαγγελματική του ενασχόληση με τα μαθηματικά ενδιαφέρθηκε για την ιστορία των θετικών επιστημών, τις εφαρμογές της πληροφορικής στην εκπαίδευση και τη χρήση της αφήγησης ως εργαλείου για τη διδασκαλία των μαθηματικών. Σχετικά με αυτά τα θέματα έχει κάνει πολλές δημοσιεύσεις και ανακοινώσεις σε συνέδρια.

Από τη δεκαετία του 1990 ασχολείται με τη μετάφραση έργων σχετικών με τα μαθηματικά και την ιστορία των επιστημών. Έχει μεταφράσει τριάντα βιβλία, μεταξύ των οποίων Το θεώρημα του παπαγάλου του Denis Guedj, το συλλογικό έργο Οι μεγάλες εξισώσεις του εικοστού αιώνα και το μυθιστόρημα Μόμπιους Ντικ του Andrew Crumey.

Την ίδια εποχή άρχισε να αρθρογραφεί σε εφημερίδες και περιοδικά για θέματα σχετικά με τα μαθηματικά και την ιστορία τους. Το 2003 – 2004 διατήρησε στην εφημερίδα Τα Νέα τη στήλη Συνειρμοί που επιχειρούσε να ερμηνεύσει την επικαιρότητα μέσω των μαθηματικών. Τον ίδιο στόχο εξυπηρετούσε και η στήλη Παραβολές και υπερβολές που διατήρησε στην εφημερίδα Ελεύθερος Τύπος κατά τα έτη 2007 – 2008. Σήμερα είναι τακτικός συνεργάτης του ηλεκτρονικού περιοδικού Χάρτης και του περιοδικού Πολάρ.

Το 2004 κυκλοφόρησε από τις εκδόσεις Πόλις το πρώτο του βιβλίο, Μαθηματικά Επίκαιρα, με δοκίμια σχετικά με τα μαθηματικά και την επικαιρότητα. Το 2006 από τις ίδιες εκδόσεις κυκλοφόρησε το μυθιστόρημά του Πυθαγόρεια Εγκλήματα που μεταφράστηκε σε έξι γλώσσες (Ιταλικά, Ισπανικά, Αγγλικά, Κινεζικά, Κορεατικά και Γαλλικά).

Το 2012 παρουσίασε στην ΕΡΤ την εκπομπή Ο γύρος του κόσμου με 80 βιβλία (26 επεισόδια) με στόχο την καλλιέργεια της φιλαναγνωσίας σε παιδιά και εφήβους.

Η κινηματογραφική ταινία Έτερος εγώ του Σωτήρη Τσαφούλια, είναι βασισμένη στο διήγημά του Περίπτωσις αυτοδικίας και στηρίζεται στις ιδιότητες των φίλιων αριθμών.

Ακόμα, έχει συμμετάσχει σε συλλογικούς τόμους διηγημάτων.

Είναι ιδρυτικό μέλος της ομάδας ΘΑΛΗΣ + ΦΙΛΟΙ και της  Ε.Λ.Σ.Α.Λ. (Ελληνική Λέσχη Συγγραφέων Αστυνομικής Λογοτεχνίας).

Τιμητικές διακρίσεις

Η Γαλλική κυβέρνηση του απένειμε τον τίτλο του Chevalier dans l’Ordre des Palmes Académiques για υπηρεσίες προς την εκπαίδευση και τον πολιτισμό.

Η Κυπριακή κυβέρνηση του απένειμε το Κρατικό Βραβείο Μυθιστορήματος για το βιβλίο του Αχμές, ο γιος του φεγγαριού.

Εργογραφία

Εκδόσεις Ψυχογιός

Εικασία 3ν+1

Εκδόσεις Πόλις
 
Μαθηματικά Επίκαιρα – Συνειρμοί διαβάζοντας την εφημερίδα (συλλογή δοκιμίων) 
Πυθαγόρεια Εγκλήματα (μυθιστόρημα - μεταφρασμένο σε 6 γλώσσες – βραχεία λίστα του περιοδικού Διαβάζω, βραχεία λίστα του περιοδικού Tangentes για τη γαλλική έκδοση) 
Αχμές, ο γιος του φεγγαριού (μυθιστόρημα - Κρατικό βραβείο μυθιστορήματος Κυπριακής Δημοκρατίας, βραχεία λίστα βραβείου αναγνωστών ΕΚΕΒΙ) 
Τα τέσσερα χρώματα του καλοκαιριού (μυθιστόρημα, βραχεία λίστα βραβείου αναγνωστών ΕΚΕΒΙ) 
Ο μέτοικος και η συμμετρία (μυθιστόρημα)
Εγκλήματα δημοσιονομικής προσαρμογής (συλλογή διηγημάτων) 
Σφαιρικά κάτοπτρα επίπεδοι φόνοι (μυθιστόρημα, βραχεία λίστα περιοδικού Κλεψύδρα).
Φονικό στη Μεγάλη Εκκλησία

Εκδόσεις Πατάκη 
Μιλώντας στην Άννα για τα μαθηματικά (νεανικό μαθηματικό αφήγημα – βραχεία λίστα βραβείου κοινού Public) 
Μιλώντας στην Αθηνά για το χάος και την πολυπλοκότητα (νεανικό μαθηματικό αφήγημα σε συνεργασία με τον καθηγητή Τάσο Μπούντη).

Συμμετοχή σε συλλογικούς τόμους
Ελληνικά εγκλήματα 2-3-4-5-6, Εκδόσεις Καστανιώτη.
Η επιστροφή του αστυνόμου Μπέκα, (Συλλογικός τόμος ΕΛΣΑΛ), Εκδόσεις Καστανιώτη.
Είσοδος κινδύνου, (Συλλογικός τόμος ΕΛΣΑΛ), Μεταίχμιο.
18 κείμενα για το Γιάννη Μαρή, Εκδόσεις Πατάκη.
Ερωτικά εγκλήματα, Εκδόσεις Πατάκη.
Κλέφτες και αστυνόμοι, Ψυχογιός.
Το δικό μας Πάσχα, Νάρκισσος.
Οι θετικές επιστήμες ως πολιτισμικό αγαθό, Ροπή.
Αξιοποίηση της ιστορίας των μαθηματικών στη διδασκαλία των μαθηματικών, Ζήτη.
Δέκατα, τ. 57, Αφιέρωμα στην Κύπρο.
Yunankarasi (ανθολογία ελληνικού αστυνομικού διηγήματος στα Τουρκικά), εκδόσεις Ιστός.
 Hellas Noir (ανθολογία ελληνικού αστυνομικού διηγήματος στα Γερμανικά), εκδοτικός οίκος Romiosini.
Θερινοί έρωτες, εκδόσεις Καστανιώτη

Μεταφράσεις
Guedj, Denis, Το θεώρημα του παπαγάλου, Πόλις
Schogt, Philibert, Οι άγριοι αριθμοί, Πόλις
Crumey, Andrew, Η αρχή του Ντ' Αλαμπέρ, Πόλις
Maor, Eli, Τριγωνομετρικά λουκούμια, Κάτοπτρο
Allègre, Claude, Ολίγη επιστήμη για όλους, Πόλις
Benford, Gregory, Απόδραση από το χρόνο, Πόλις
Farmelo, Graham, Οι μεγάλες εξισώσεις του 20ού αιώνα, Αλεξάνδρεια
Nahin, Paul J., Φανταστικές ιστορίες, Κάτοπτρο
Du Sautoy, Marcus, Η μουσική των πρώτων αριθμών, Τραυλός
Guedj, Denis, Τα αστέρια της Βερενίκης, Ψυχογιός
Συλλογικό, Το βιβλίο των επιστημών, Αλεξάνδρεια
Bryson, Bill, Μικρή ιστορία περί των πάντων (σχεδόν), Πόλις
Crumey, Andrew, Μόμπιους Ντικ, Πόλις
Derbyshire, John, Υπόθεση Ρίμαν, Τραυλός
Chaitin, Gregory, Μεταμαθηματικά, Τραυλός
Gray, Jeremy J., Η πρόκληση του Χίλμπερτ, Αλεξάνδρεια
Netz, Reviel, Ο κώδικας του Αρχιμήδη, Αλεξάνδρεια
Hoffman, Paul, Ο άνθρωπος που αγαπούσε τους αριθμούς, Εκδ. Α. Λιβάνη
Hellman, Hal, Μεγάλες έριδες στην ιστορία των μαθηματικών, Αλεξάνδρεια
Isaacson, Walter, Αϊνστάιν, Modern Times
Dowek, Gilles, Οι μεταμορφώσεις του λογισμού, Εκκρεμές
Kaplan, Robert M., Το υπαρκτό τίποτα, Αλεξάνδρεια
Graham, Loren, Ονοματίζοντας το άπειρο, Αλεξάνδρεια
Frenkel, Edward, Έρωτας και μαθηματικά, Αλεξάνδρεια
Grannec, Yannick, Η θεά των μικρών θριάμβων, Αλεξάνδρεια
Julliard, Jacques, Σιμόν Βέιλ, Πόλις
Suri, Gaurav, Ο μαθηματικός και ο δικαστής, Αλεξάνδρεια.

Εξωτερικοί σύνδεσμοι
http://www.authors.gr/members/view/teukros-michahlidhs, ιστοσελίδα στην Εταιρεία Συγγραφέων
https://www.writersunioncy.org/meli/item/mixailidis-teykros, ιστοσελίδα στην Ένωση Λογοτεχνών Κύπρου
https://tefcrosmichaelides.wordpress.com/, το προσωπικό blog  του Τεύκρου Μιχαηλίδη

Κύπριοι συγγραφείς
Κύπριοι μαθηματικοί